Satèl·lits de Júpiter

context: Les primeres sondes espacials que visitaren Júpiter foren la Pioneer 10 el 1973 i la Pioneer 11 un any després; prengueren imatge de baixa resolució de les quatre llunes galileanes. Les sondes Voyager 1 i Voyager 2 visitaren el planeta el 1979 i descobriren activitat volcànica a Io i la presència de gel aquàtic a la superfície d'Europa. La sonda Cassini, de viatge cap a Saturn, volà prop de Júpiter el 2000 i recopilà dades sobre les interaccions de les llunes galileanes amb l'atmosfera joviana. La sonda New Horizons volà també prop del planeta el 2007 i féu millores sobre els paràmetres orbitals dels satèl·lits jovians.
qas: answers: text: Pioneer 10
question: Quina sonda espacial va visitar Júpiter el 1973?

answers: text: de les quatre llunes galileanes
question: De què van prendre imatges les sondes espacials?

answers: text: activitat volcànica
question: Què van descobrir Voyager 1 i Voyager 2 a Io?

answers: text: el 2000
question: Quin any la sonda Cassini va volar prop de Júpiter?

answers: text: el 1979
question: Quan van visitar Júpiter les sondes Voyager 1 i Voyager 2?

context: Les característiques físiques i orbitals dels satèl·lits són molt variades. Els quatre galileans són tots de més de 3.100 km de diàmetre; el més gran, Ganimedes, és el novè objecte més gran del sistema solar després del Sol i de set dels planetes (és més gran que Mercuri). Totes les altres llunes jovianes fan menys de 250 km de diàmetre, i la majoria no excedeixen els 5 km. Les seves formes orbitals van des de les gairebé perfectament circulars fins a les altament excèntriques i inclinades, i moltes de les llunes orbiten en direcció oposada a la rotació de Júpiter (moviment retrògrad). Els períodes orbitals van des de les 7 hores (menys del que tarda Júpiter a rotar sobre el seu eix) fins a unes 3.000 vegades més (gairebé tres anys terrestres).
qas: answers: text: molt variades
question: Com són les característiques físiques i orbitals dels satèl·lits?

answers: text: quatre
question: Quants satèŀlits galileans hi ha?

answers: text: Ganimedes
question: Quin és el satèŀlit galileà més gran?

answers: text: de més de 3.100 km
question: Quin diàmetre tenen els satèŀlits galileans?

answers: text: no excedeixen els 5 km
question: Quin diàmetre tenen la majoria de llunes jovianes?

context: Els satèl·lits irregulars són objectes substancialment menors amb òrbites excèntriques i més distants del planeta. Formen famílies amb similituds compartides pel que fa a l'òrbita (semieix major, inclinació i excentricitat) i a la composició; es creu que es tracta –almenys parcialment– de famílies de col·lisió que es crearen quan els cossos progenitors més grans (tot i que petits) es fragmentaren per l'impacte d'asteroides capturats pel camp gravitatori de Júpiter. Normalment aquestes famílies duen el nom dels seus membres més grans. Es llisten a continuació:[40][41][42]
qas: answers: text: substancialment menors
question: Com són els satèl·lits irregulars?

answers: text: excèntriques i més distants del planeta
question: Com són les orbites dels satèl·lits irregulars?

answers: text: per l'impacte d'asteroides
question: Per què es van fragmentar els cossos progenitors grans?

answers: text: dels seus membres més grans
question: Quins noms tenen les famílies de satèl·lits irregulars?

context: La suposada primera observació d'un satèl·lit de Júpiter és la de l'astrònom xinès Gan De al voltant de l'any 364 aC.[9] Tanmateix, les primeres observacions conegudes amb certesa de les llunes del planeta foren les de Galileo Galilei (Galileu) el 1609.[10] A data de gener de 1610, Galileu ja havia observat les quatre llunes galileanes amb el seu telescopi de 30 augments; publicà els seus resultats el març del mateix any.[11] Simon Marius descobrí de manera independent els satèl·lits un dia després que Galileu, encara que no publicà el seu llibre sobre el tema fins al 1614. Tot i això, els noms que Marius assignà es fan servir avui en dia: Io, Europa, Ganimedes i Cal·listo.[12] No es descobriren més satèl·lits fins que E. E. Barnard observà Amaltea el 1892.[13]
qas: answers: text: Gan De
question: Qui se suposa que va observar primer un satèŀlit de Júpiter?

answers: text: astrònom
question: Què era Gan De?

answers: text: Galileo Galilei
question: Qui va observar per primera vegada les llunes de Júpiter?

answers: text: 30
question: Quants augments tenia el telescopi de Galileo Galilei?

answers: text: els noms que Marius assignà
question: Quins noms de satèŀlits de Júpiter es fan servir avui en dia?

context: Dels satèl·lits de Júpiter, vuit són satèl·lits regulars amb òrbites prògrades i gairebé circulars que no estan gaire inclinades respecte el pla equatorial jovià. Quatre d'aquests vuit són els satèl·lits galileans, que són gairebé esfèrics a causa de la seva massa planetària, i serien considerats com a mínim planetes nans si estiguessin en òrbita directa al voltant del Sol. Els altres quatre (Metis, Adrastea, Amaltea i Tebe) són molt més petits i propers a Júpiter, i són font de la pols que constitueix els seus anells. La resta de llunes són satèl·lits irregulars, les òrbites prògrades i retrògrades dels quals estan molt més allunyades del planeta i tenen elevades inclinacions i excentricitats; aquestes llunes foren probablement capturades per Júpiter de l'òrbita solar. Vint-i-dos dels satèl·lits irregulars encara no han estat anomenats oficialment.
qas: answers: text: gairebé esfèrics
question: Com són els satèl·lits galileans?

answers: text: com a mínim planetes
question: Com serien considerats els satèl·lits galileans si estiguessin en l'òrbita solar?

answers: text: propers a Júpiter
question: On estan situats els satèl·lits més petits?